Aarne Hellemaa (preparaattori)

Aarne Hellemaa, sukunimi vuoteen 1928 Hellman (30. heinäkuuta 1905 – 10. lokakuuta 1962) oli suomalainen Oulussa asunut eläinten täyttäjä (preparaattori) ja lintuasiantuntija. Hän oli lintutieteilijä Einari Merikallion serkku. Hellemaa täytti elämänsä aikana noin 22 000 eläintä.Pohjois-Pohjanmaan lintutieteellinen yhdistys ry - PPLY : Lintuharrastuksen ja tutkimuksen historia OulussaAarne Hellemaa näyttely (27.2.2009), Oulun yliopiston eläinmuseo Hellemaa kävi 1920-luvun loppupuolella taiteilija Jussi Mäntysen luona erikoiskurssin ja aloitti sitten eläinten täyttämisen. Hän toimitti täytettyjä eläimiä sekä Suomeen että ulkomaille museoille ja yksityiskokoelmiin. Suurimmat täytetyt eläimet olivat kameli ja haikala. Hellemaa preparoi myös yli viisi metriä pitkän käärmeen, kenguruja, kymmeniä susia, teeriä ja metsoja sekä 115 maakotkaa. Pienin täytetty eläin oli 3 grammaa painanut kangassirriäisen poikanen. Hänelle lähetettiin eläimiä täytettäväksi myös ulkomailta. Kesäisin Hellemaa samoili Lapissa vaimonsa kanssa ja hän löysi tällaisellä retkellä vuonna 1935 harvinaisen heinätavin kokoelmiinsa. Kesällä 1935 hän kävi Petsamon Kalastajasaarennolla ja toi sieltä mukanaan 125 täytettyä lintua muun muassa tunturikihun ja siperianurpiaisen.Oululainen käärmeenkesyttäjä, Seura, 26.04.1939, nro 17, s. 12, Kansalliskirjaston digitaaliset aineistotLintujen täyttäjän mainio saalis Petsamosta: 125 lintua, joukossa arvokkaita harvinaisuuksia, Kaleva, 03.10.1935, nro 227, s. 1, Kansalliskirjaston digitaaliset aineistot Hellemaa piti päiväkirjaa lintuhavainnoistaan ja täytettäväksi tulleista eläimistä. Hänen kokoelmansa ovat nykyisin Rovaniemen kaupungin museossa ja muistiinpanot Merikallion arkistossa Oulun yliopiston eläinmuseolla. == Julkaisuja == * Eläinten täyttäminen: ohjekirja lintujen, nisäkkäiden, kalojen ja matelijoiden täyttämisessä ja taiteelliseen asuun saattamisessa sekä luurankojen, teeren- ja vesilinnunkuvien valmistamisessa. 2. tark. painos Otava 1956 == Lähteet == == Aiheesta muualla == * Paratiisilintuja ja Jäämeren leviä, Suomen Kuvalehti, 13.05.1933, nro 20, s. 10, Kansalliskirjaston digitaaliset aineistot * Aarne Hellemaa : Kaksi viikkoa syöpäläisinä Suomiäidin päälaessa, Kaleva, 05.09.1937, nro 202, s. 6, Kansalliskirjaston digitaaliset aineistot * Aarne Hellemaa : 300 km:n jalkamatkalla Lapin tiettömillä tuntureilla, Kaleva, 10.07.1938, nro 154, s. 6, Kansalliskirjaston digitaaliset aineistot * Aarne Hellemaa : 300 km:n jalkamatkalla Lapin tiettömillä tuntureilla, jatkoa, Kaleva, 17.07.1938, nro 160, s. 6, Kansalliskirjaston digitaaliset aineistot * Oulun luonnontiet. museo saa harvinaisuuksia - kolme sudenpentua pesässään, Kaleva, 24.09.1939, nro 219, s. 4, Kansalliskirjaston digitaaliset aineistot * Selostus retkestä Turtolan pitäjän Porkkajärvelle kesällä 1934. Retken osanottajat olivat Oulun lyseon oppilas Lauri Heikel, sittemmin Heikinheimo, pariskunta Aarne ja Hermine Hellemaa sekä lyseolainen Runar Tallqvist, Antti Rönkän blogi 18.7.2017 * Preparaattori Aarne Hellemaan syyshinnasto preparaateista, Kansalliskirjaston pienpainatteet Luokka:Suomalaiset käsityöläiset Luokka:Suomalaiset ornitologit Luokka:Vuonna 1905 syntyneet Luokka:Vuonna 1962 kuolleet